คุณซาโต้ยอดนักเมิน เธอหวานใส่ผมแค่คนเดียว

เป็นซีรีส์ไลต์โนเวลญี่ปุ่นที่เขียนโดยคาซามิ ซาวาตาริ และวาดภาพประกอบโดยอาจิกิ ซีรีส์นี้เริ่มเผยแพร่ในรูปแบบเว็บโนเวลบนเว็บไซต์โชเซ็ตสึกะ นิ นาโร ตั้งแต่เดือนมิถุนายน พ.ศ. 2562 ถึงเดือนมีนาคม พ.ศ. 2564 ก่อนที่จะได้รับการตีพิมพ์โดยโชงากูกัง ภายใต้สำนักพิมพ์กากาก้าบุงโกะ ในเดือนธันวาคม พ.ศ. 2562 โดย ณ เดือนมีนาคม พ.ศ. 2569 มีการตีพิมพ์หนังสือไปแล้ว 12 เล่ม และหนังสือรวมเรื่องสั้นอีก 1 เล่ม มังงะที่วาดภาพประกอบโดย Kaya Tetsuyama เริ่มตีพิมพ์ในบริการ *MangaONE* และ *Ura Sunday* ในเดือนพฤษภาคม พ.ศ. 2563 และได้รวบรวมเป็นเล่ม*[[ทังโกบง]]* จำนวน 10 เล่ม ณ เดือนมีนาคม พ.ศ. 2569 ซีรีส์อนิเมะโทรทัศน์ที่ผลิตโดยเทซูกะโปรดักชัน มีกำหนดออกอากาศในปี พ.ศ. 2569

## เรื่องย่อ
ซีรีส์เรื่องนี้เป็นเรื่องราวของโอชิโอะ โซตะ นักเรียนมัธยมปลายปีสอง และพนักงานพาร์ทไทม์ที่คาเฟ่ของครอบครัว วันหนึ่ง เขาช่วยเพื่อนร่วมชั้นอย่าง ซาโต โคฮารุ หลังจากที่ลูกค้าคนอื่น ๆ พยายามล่วงเกินเธอ โดยทั้งโซตะและโคฮารุต่างก็มีใจให้กัน จึงถือเป็นการเริ่มต้นความสัมพันธ์

## ตัวละคร

;
:
:นักเรียนมัธยมปลายปีสองที่ทำงานพาร์ทไทม์ที่คาเฟ่ของครอบครัว เขาโพสต์รูปภาพของคาเฟ่ลงในโซเชียลมีเดีย ซึ่งบัญชีของร้านกาแฟนั้นมีผู้ติดตามมากกว่า 5,000 คน โดยโคฮารุแอบชอบเขาอยู่
;
:
:เพื่อนร่วมชั้นของโซตะและรักแรกของเขา เธอได้รับฉายาว่า "ซาโตะซังเทพแห่งเกลือ" เนื่องจากบุคลิกที่เย็นชาของเธอ ซึ่งเธอผูกมิตรกับโซตะหลังจากเห็นรูปภาพในโซเชียลมีเดียของเขา ซึ่งทำให้เธอสนใจเพราะฝีมือการถ่ายภาพของเธอเองนั้นแย่ โดยมีการเปิดเผยว่าเธอแอบชอบเขามาตั้งแต่ตอนที่เขาเข้ามาเรียนแล้ว
;
:
:เพื่อนสนิทของโซตะซึ่งเป็นที่นิยมในหมู่สาว ๆ เขามักจะให้คำแนะนำต่าง ๆ แก่โซตะอยู่เสมอ
;
:
:ลูกพี่ลูกน้องของโคฮารุ และเป็นนักเรียนมัธยมต้นที่ห่วงใยเธอมาก

## สื่อ
### ไลต์โนเวล
ซีรีส์นี้เขียนโดยคาซามิ ซาวาตาริ และวาดภาพประกอบโดยอาจิกิ โดยเริ่มแรกเผยแพร่ในรูปแบบเว็บโนเวลบนเว็บไซต์โชเซ็ตสึกะ นิ นาโร เมื่อวันที่ 19 มิถุนายน พ.ศ. 2562 ภายใต้ชื่อเรื่อง *ชิโอไตโอ โนะ ซาโตซัง, โคโน มาเอ นันปะ การะ ทาซูเกเตะ การะ นันกะ โอเระ นิ ดาเกะ เมจากุจะ อามากุไน?* (塩対応の佐藤さん、この前ナンパから助けてからなんか俺にだけメチャクチャ甘くない？) ต่อมา ซาวาตาริได้ลบซีรีส์ดังกล่าวออกจากเว็บไซต์เมื่อวันที่ 7 มีนาคม พ.ศ. 2564 เนื่องจากไม่มีเวลาทำงานต่อ และเนื้อหาแตกต่างจากฉบับที่เผยแพร่ไปแล้ว ต่อมาโชงากูกังได้ซื้อลิขสิทธิ์ซีรีส์นี้ไปตีพิมพ์ภายใต้สำนักพิมพ์กากาก้าบุงโกะ โดยเริ่มตั้งแต่วันที่ 18 ธันวาคม พ.ศ. 2562 โดย ณ เดือนมีนาคม พ.ศ. 2569 มีการตีพิมพ์หนังสือไปแล้ว 12 เล่ม และหนังสือรวมเรื่องสั้นอีก 1 เล่ม นอกจากนี้ ยังมีการวางจำหน่ายหนังสือเสียงของเล่มแรกด้วย

{{Graphic novel list
| VolumeNumber    = 8
| RelDate         = 18 ตุลาคม พ.ศ. 2566
| ISBN            = 978-4-09-453152-7
| ChapterList     =
| Summary         =
}}

### มังงะ
มังงะที่วาดภาพประกอบโดย Kaya Tetsuyama เริ่มตีพิมพ์ในบริการ *MangaONE* และ *Ura Sunday* ในวันที่ 15 พฤษภาคม พ.ศ. 2563 โดยได้มีการรวบรวมเป็นเล่ม*[[ทังโกบง]]* จำนวน 10 เล่ม ณ เดือนมีนาคม พ.ศ. 2569 วิดีโอคอมิกที่มีเสียงพากย์ โดยใช้นักพากย์ชุดเดียวกับในหนังสือเสียง ถูกโพสต์ลงบนยูทูบเมื่อวันที่ 16 สิงหาคม พ.ศ. 2564 โดยมังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์

### อนิเมะ
มีการประกาศสร้างเป็นซีรีส์อนิเมะโทรทัศน์เมื่อวันที่ 18 มีนาคม พ.ศ. 2569 ซึ่งซีรีส์นี้จะผลิตโดยสตูดิโอเทซูกะโปรดักชัน และกำกับโดยฟูมิฮิโระ โยชิมูระ, เขียนบทโดยทากาชิ อาโอชิมะ ,ออกแบบตัวละครโดยไดซูเกะ โอกูชิมะ และแต่งเพลงประกอบโดยชุน นาริตะ โดยมีกำหนดออกอากาศในปี พ.ศ. 2569

## ผลตอบรับ
ข้อความบนปกมังงะเล่มที่แปดระบุว่า ซีรีส์นี้มียอดขายรวมทั้งในรูปแบบรูปเล่มและดิจิทัลมากกว่า 1.2 ล้านเล่ม นิยายเรื่องนี้ได้รับการเสนอชื่อเข้าชิงรางวัลใน 4 สาขา ในงานประกาศรางวัล Ranobe News Online Awards ใน ปี พ.ศ. 2562 โดยมังงะเรื่องนี้เป็นหนึ่งในสองผู้ชนะรางวัล Men's Comic Prize ในงาน Digital Comic Awards ในปี พ.ศ. 2565

## อ้างอิง

## แหล่งข้อมูลอื่น
*เว็บไซต์อย่างเป็นทางการของมังงะ at *Ura Sunday* 

หมวดหมู่:เว็บคอมิกที่ได้รับการตีพิมพ์
หมวดหมู่:โชเซ็ตสึกะ นิ นาโร
หมวดหมู่:การ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:มังงะของสำนักพิมพ์โชงากูกัง
หมวดหมู่:ไลต์โนเวลที่เผยแพร่ครั้งแรกทางออนไลน์
หมวดหมู่:ไลต์โนเวล
หมวดหมู่:เว็บคอมิกญี่ปุ่น
หมวดหมู่:อนิเมะและมังงะที่สร้างจากไลต์โนเวล
หมวดหมู่:นิยายญี่ปุ่นที่ตีพิมพ์ในปี พ.ศ. 2562
หมวดหมู่:สยามอินเตอร์คอมิกส์